Conan The Barbarian er ein mesta nostalgíukvikmynd sem ég hef nokkurn tímann séð , ég hlýt að hafa séð hana næstum hundrað sinnum þegar ég var krakki og að enduruppgötva hana var ekkert nema stórmerkilegt . Myndin er fyndin , hvort sem viljandi eða óviljandi , jafnvel hlægileg á köflum en Arnold er stórkostlegur Conan , fullkomið val fyrir hlutverkið . Söguþráðurinn og handritið ( skrifað af John Milius með honum Oliver Stone ) er svakalega furðulegt , leikurinn er tilgerðalegur , framleiðslugæðin alltaf að fara upp og niður en myndin missir aldrei ævintýratilfinninguna . Ofbeldið er til staðar , en miðað við nútímamyndir þá er hasarinn langt frá merkilegur , Conan er ekki dæmi um mynd sem eldist vel . Það er hérna sem nostalgían kemur við , ég hef alltof góðar minningar um þessa mynd til þess að gefa henni slæma dóma , og það verður að segjast að Conan The Barbarian er klassík . Hérna kemur Arnold Schwarzenegger , einhver frægasta manneskja fyrr og síðar fyrst í sviðsljósið í sínu alfyndnasta hlutverki . Það er hinsvegar einn hluti sem var án efa stórkostlega vel gert , og það var tónlistin eftir hinn nýlátna Basil Poledouris , líkt og kvikmyndin þá hefur tónlistin orðið að klassík í kvikmyndaheiminum . Í fullum sannleika þá er Conan mjög heimskuleg ævintýramynd , eina leiðin til þess að njóta myndarinnar er að slökkva á heilanum og ekki fylgjast með göllunum . En ég meina hver vill ekki sjá Arnold leika villimann drepandi alla í kringum sig og gefa frá sér furðuleg hljóð ? Því það er Conan The Barbarian og ég fíla það í botn . Schwarzenegger er frábær í túlkun sinni sem Conan og er þetta besti karakter hans með Terminator . James Earl Jones góður sem Thulsa Doom . Max Von Sydow er flottur sem King Osric . Útlitið á myndinni er magnað , bardagaatriðin vel stílfærð ( sérstaklega bardaginn þar sem notuð voru alvöru sverð ) , ofbeldið brutal ( þá helst í krossfestingaatriðinu ) , tónlistin frábær og aftökuatriðið í endanum einstaklega svalt . Þetta er epísk stórmynd sem allir verða að sjá . Ein af bestu myndum sem Schwarzenegger hefur leikið í . Mæli með Special Edition DVD pakkanum sem inniheldur fullt af skemmtilegum fróðleik um myndina . 4 stjörnur , takk fyrir .